**JŪRINEI KULTŪRAI SVARBIŲ ASMENYBIŲ**

**SĄRAŠAS**

|  |  |  |
| --- | --- | --- |
| **Eil. Nr.** | **Pavardė** | **Aprašymas** |
| 1. | Liudvikas Stulpinas (1871–1934) | Tolimojo plaukiojimo kapitonas1903 m. baigė Liepojos jūrų mokyklą, kurį laiką plaukiojo šturmanu.1908–1918 m. vadovavo transatlantiniams garlaiviams „Lithuania“, „Birma“, „Rosija“. Po Lietuvos nepriklausomybės paskelbimo buvo paskirtas Lietuvos konsulu Liepojoje. Aktyviai dalyvavo 1923 m. steigiant Lietuvos jūrininkų sąjungą (LJS) Kaune, vėliau LJS Klaipėdos skyriaus darbe.LJS teikimu 1923 metais paskirtas Klaipėdos uosto viršininku.1923–1933 m. buvo Klaipėdos uosto kapitonu. Pasiaukojamai dirbo Lietuvos labui vystant Klaipėdos uostą, propaguojant jūrinį verslą, rengiant jūrininkus ir kitų jūrinių profesijų specialistus. |
| 2. | Teodoras Reingardas (1883–1947) | Tolimojo plaukiojimo kapitonas.1910 m. baigė Jūrų artilerijos akademiją Sankt Peterburge. Pirmojo pasaulinio karo metu vadovavo kreiseriui. 1922–1927 m. tarnavo Lietuvos kariuomenėje. 1923 m. aktyviai dalyvavo kuriant LJS. 1923–1925 m. dėstė navigaciją ir fiziką Kauno aukštesniosios technikos mokyklos Jūrininkų skyriuje. 1929–1931 m. buvo garlaivio „Palanga“ antruoju šturmanu. Buvo vienas iš Lietuvos prekybinio laivyno kūrėjų ir jaunosios jūrininkų kartos mokytojų. |
| 3. | Adomas Daugirdas (1894–1979) | Tolimojo plaukiojimo kapitonas.1916 m. baigė Sankt Peterburgo karinę jūrų mokyklą, Balaklavos povandeninių laivų mokyklą.Tarnavo povandeniuose laivuose. Grįžęs į Lietuvą 1923 m. buvo vienas iš LJS kūrėjų. 1927 m. buvo laivo „Prezidentas Smetona“ kapitonu.1933–1939 m. buvo Klaipėdos uosto kapitonu. 1934 m. gruodžio 10 d. išrinktas LJS Klaipėdos skyriaus pirmininku, dirbo iki 1938 m., aktyviai dalyvavo LJS veikloje.1935–1936 m. žurnalo „Jūra“ atsakingasis redaktorius.Aktyviai dalyvavo buriuotojų veikloje, buvo Klaipėdos jachtklubo valdybos nariu.Mirė Kanadoje. Palaidotas Čikagoje. |
| 4. | Aleksandras Rasiulis (1904–1992) | Locmanas ir šturmanas.1923–1925 m. mokėsi Jūrininkų skyriuje prie Kauno aukštesniosios technikos mokyklos. 1925–1928 m. atliko plaukiojimo praktiką barke „Archibald Russel“. 1930 m. baigė Abo navigacijos institutą ir paskirtas jūros locų tarnybon Klaipėdoje. 1934 m. LJS Klaipėdos skyriaus pirmininkas. 1935 m. LJS Klaipėdoje vicepirmininkas. Atskiros sąjungos kūrimo Klaipėdoje iniciatorius. Nuo 1935 m. – vyresnysis locmanas.1935 m. dalyvavo Farezundo sąskrydyje kaip motorlaivio „Audra“ šturmanas.Garlaivių „Panevėžys“ (1939 m.) ir „Šiauliai“ (1940 m.) šturmanas.  |
| 5. | Povilas Almis Mažeika (1915–2005) | Mokslininkas, Lietuvos jūrininkų sąjungos išeivijoje pirmininkas. 1938–1943 metais Neapolyje studijavo jūreivystę ir jūros geofiziką. Italijos laivybos institute įgijo jūrinių mokslų daktaro laipsnį, gavo tolimojo plaukiojimo kapitono laipsnį. Per studijų atostogas plaukiojo Lietuvos, Didžiosios Britanijos laivais. 1944 m. pasitraukė iš Lietuvos, 1946–1948 m. vadovavo Baltų jūros mokyklos lietuvių skyriui Vokietijoje. 1949–1954 m. JAV dirbo žvejybos kompanijoje, vėliau pasinėrė į jūros mokslinę veiklą, dalyvavo septyniose okeanografinėse ekspedicijose, tyrė Baltijos ir Šiaurės jūras jungiančius sąsiaurius, išleido mokslinį veikalą „Baltijos jūros hidrodinamika“. Aktyviai dalyvavo lietuvių išeivių veikloje, nuo 1952 m. buvo Lietuvos jūrininkų sąjungos išeivijoje pirmininkas. Lietuvos jūrų bendruomenės atstovai su pagarba prisimena, kaip P. A. Mažeika, po nepriklausomybės atkūrimo iš JAV grįžęs į Lietuvą, rūpinosi jūreivystės reikalais. 1998 m. LJS taryba P. A. Mažeikai suteikė LJS Garbės nario vardą. |
| 6. | Narcizas Prielaida (1920–2015) | Lietuvių išeivijos veikėjas, diplomatas. 1945–1949 m. mokėsi Ženevos meno mokykloje, studijavo jūrų teisę. Dirbo įvairiose draudimo kompanijose. Keletą metų buvo Šveicarijos lietuvių bendruomenės pirmininkas. 1980 m. buvo paskirtas Pasaulio lietuvių bendruomenės Valdybos atstovu Žmogaus teisių komitete prie Jungtinių Tautų. 1982 m. priimtas į Tarptautinę žurnalistų federaciją, kur nuolat kėlė Lietuvos okupacijos klausimą. Atkūrus nepriklausomybę 1992 m. paskirtas pirmuoju Lietuvos atstovu prie Jungtinių Tautų biuro ir kitų tarptautinių organizacijų Ženevoje. Juo dirbo iki 1996 m. Tuo laikotarpiu ir vėliau glaudžiai bendradarbiavo su LJS, siuntė Tarptautinės darbo organizacijos konvencijas, kitus tarptautinius jūrų teisės aktus, konsultavo LJS atstovus jūrų teisės klausimais. 1996 m. N. Prielaidai suteiktas LJS Garbės nario vardas, 2007 m. apdovanotas ordino „Už nuopelnus Lietuvai“ Karininko kryžiumi.  |
| 7. | Alfonsas Ramanauskas (1929–1998) | Pirmasis ir ilgametis Lietuvos jūrų laivininkystės viršininkas.1959 m. A. Ramanauskas baigė Vilniaus universitetą ir įgijo juristo specialybę. Tais pačiais metais buvo paskirtas Klaipėdos prekybos uosto viršininku. Dar po 10 metų jis paskiriamas naujai įkurtos Lietuvos jūrų laivininkystės viršininku. Lietuvos jūrų laivininkystė išaugo, sustiprėjo ir tapo viena iš pirmaujančių laivybos kompanijų Sovietų Sąjungoje. |
| 8. | Vilius Pakalniškis(1930–2012) | Jūrų kapitonas.Pirmąją jūrinę patirtį gavo kaip buriuotojas. Yra baigęs Klaipėdos jūreivystės mokyklą ir Kauno politechnikos institutą. Plaukiojo mokomuoju laivu ,.Meridianas“, tristiebiais burlaiviais „Štil“ ir „Albatros“. Dirbo kapitonu plaukiojančiose bazėse „Marytė Melnikaitė“, „Sovietskaja Arktika“, „Rybatskaja Slava“. Dvidešimt metų buvo Žvejybos uosto kapitonu, šešerius metus tarnavo Lietuvos Respublikos vandens transporto departamente. Dėstė Klaipėdos universitete Jūrų technikos fakultete ir Lietuvos jūreivystės kolegijoje. Nuo mažens yra susipažinęs su laivybos įvardais. Jūrinės kalbos žinias kaupė visą gyvenimą. Yra išleidęs „Trumpą rusų-lietuvių kalbų laivybos žodyną“, mokymo priemones „Tarptautinė jūrų teisė“, „Laivybos teisė“, „Laivybos sąvokų aiškinimas“. 2003 m. suteiktas LJS Garbės nario vardas. |
| 9. | Jonas Bergholcas (1934–2004) | Mokslininkas, jūrų teisės ekspertas. Baigė Biržų gimnaziją, dirbo žurnalisto darbą, o baigęs Vilniaus universiteto teisės fakultetą, 1964 m. apsigyveno Rygoje, greitai tapo dėstytoju, ne vieną dešimtmetį dirbo mokslinį darbą Latvijos ir Lietuvos mokslų akademijos sistemose. J. Bergholcas jūrų teisės ir supančios aplinkos klausimais įvairiomis kalbomis išspausdino daugiau kaip 140 mokslo ir kitokių darbų Lietuvoje, Latvijoje, Estijoje, Rusijoje, Ukrainoje, Lenkijoje, Anglijoje, Japonijoje, JAV, Maltoje. Beveik keturiasdešimt metų profesorius dirbo pedagoginį ir mokslinį darbą, palaikė glaudų ryšį su LJS ir jūrinės visuomenės atstovais, konsultavo jūrų teisės klausimais, rengė jūrų teisės specialistus. Savo kvalifikaciją kėlė Švedijos ir Maskvos universitetuose, skaitė mokslinius pranešimus konferencijose Lietuvoje, Estijoje, Rusijoje. Lenkijoje, Vokietijoje, JAV, Prancūzijoje, Švedijoje ir kitose šalyse. J. Bergholco mokslinė veikla įvertinta Kembridžo universiteto (Anglija) išleistame leidinyje „Who's who in the 21st Century“ („Kas yra kas 21-ajame amžiuje“), jam įteiktas šio universiteto diplomas ir medalis. |
| 10. | Raimundas Saulius Baltuška (1937–2016) | Lietuvos karinio jūrų laivyno kūrėjas, admirolas. 1958 m. Rygoje baigė Jūrų karinę povandeninio plaukiojimo aukštąją mokyklą, 1972 m. Leningrade baigė SSRS Jūrų karo akademiją.1958–1980 m. SSRS Baltijos ir Ramiojo vandenyno laivynų povandeninių laivų, 1980–1983 m. Baltijos laivyno štabo karininkas, 1983–1989 m. šio laivyno vyr. šturmanas, 1989–1992 m. Vakarų upių laivininkystės Kaliningrade kapitonas instruktorius ir vyr. šturmanas.1992 m. Lietuvos kariuomenės savanoris. 1992 m. pirmasis Atskirojo laivų diviziono vadas, 1992–1995 m. Karinės jūrų pajėgų flotilės vadas, 1995–1999 m. Karinių jūrų pajėgų vadas. 1997 m. prezidento Valdo Adamkaus dekretu pirmajam po nepriklausomybės atgavimo suteiktas Lietuvos karinio laivyno flotilės admirolo laipsnis.Jam vadovaujant sukurtas Lietuvos karo laivynas, įsigaliojo karinio laivo statutas, pradėta rengti laivyno karininkus, užmegzti ryšiai su užsienio šalimis.R. S. Baltuška 2003 m. apdovanotas Vyčio kryžiaus 4 laipsnio ordinu. |
| 11. | Moses Jacobsohn de Jonge (apie 1630–1714) | Pirklys, laivų savininkas.Atvyko iš Olandijos. Prekybos genijus.Jo šeimos vystytas laivybos verslas Klaipėdoje tapo jūrinio verslo pavyzdžiu visiems klaipėdiečiams.Skatino Klaipėdos prekybą ir laivybą. Sukūrė Klaipėdos druskos prekybos pamatus.  |
| 12. | Johann Samuel Lilienthal(1724–1793?) | Klaipėdos uosto statybos inspektorius ir direkcijos patarėjas. Aprašė uosto būklę ir numatė priemones jai gerinti. Suprojektavo Klaipėdos švyturį, buvo paruošęs blokhauzo Kopgalyje projektą.1770 m. tyrė Klaipėdos uosto farvaterį, siūlė statyti molus.1770 m ėjo vyr. statybos direktoriaus pareigas. 1773 m. prie Kopgalio įrengė būnas smėliui sustabdyti. 1778 m. jam patikėta patikrinti Klaipėdos uosto tvarkymo efektyvumą. Prieš tai projektavo ir statė laivų krovos prieplaukas Graudenze. 1778-05-30 parengė Klaipėdoje molo, būnų, užutekio tvirtinimo, balasto krantinės etc. statybos ir signalinės ugnies ant gairės (bakeno) įrengimo sąmatas.1778 m. nubraižė Klaipėdos uosto planą.1781–1784–1790 m. darė planus ir dirbo Klaipėdos uoste. 1792 m. paruošė švyturio projektą. Tame pačiame pastate numatytos patalpos locams ir stebėjimo postui. Jo projekto atsisakyta; švyturys pastatytas pagal perdirbtą anglų projektą. Nuo 1796 m. pavasario vadovavo Klaipėdos švyturio statybai. Nubraižė 3 Klaipėdos planus.  |
| 13. | Heinrich Carl Veit (1779–1849) | Inžinierius, Klaipėdos uosto inspektorius. 1821 m. parengė išsamų uosto padėties ir istorijos aprašymą. Savo lėšomis rūpinosi prie uosto esančio Vitės priemiesčio gatvių įrengimu ir kitais miesto tvarkymo darbais.Parašė dvi studijas apie uostą. 1809-05 paskirtas uosto statybos viršininku.Klaipėdos uosto inspektorius 1818, 1821 metais.1836 m. dalyvavo rengiant naują Klaipėdos uosto statutą. 1823 m .padarė atstatomo Šv. Jono bažnyčios špilio brėžinį.1836 m. tyrė Consentius namo pritaikymo Navigacijos mokyklai galimybes. 1842–1843 m. dalyvavo svarstant namo Turgaus g. panaudojimo (rekonstrukcijos ar naujo pastato statybos) Navigacijos mokyklai galimybę.Mirdamas paliko miestui didelį palikimą (apie 30 000 talerių), procentus nuo kurio prisakė naudoti labdarai. Jo palikimo fondas tebeveikė 1897 m.  |
| 14. | Behrendt Pieper (1800–1877) | Laivų statytojas ir laivų savininkas.Kilęs iš Kylio. Klaipėdos miestietis nuo 1825 m. Iš viso pastatė 144 laivus: 130 barkų, 12 brigų ir 2 pinkas (pilnus laivus). Jo burlaiviams būdinga: korpusas beveik be išlinkio, dėžės formos laivugalis, tiems laikams aukštos ir siauros rėjinės burės (efektyvios pakrantėje ir prie silpno vėjo; netiko vandenyne), škunų burės ant fokstiebio ir grotstiebio (jau 1858 m. tai pripažinta anachronizmu ir pereita prie efektyvesnių trikampių štaginių burių prie grotstiebio ir bezanstiebio).Jo laivų statykla nuo 1837 m. veikė dešiniajame Dangės krante priešais silkių brokyklą.1875 m. Klaipėdoje veikė laivininkystės bendrovė „Behrend Pieper“.1843 m. gavo Gelbėjimo medalį už škunos „Dundee“ įgulos gelbėjimą prie Juodkrantės.Miesto tarybos narys 1848 m. Paskolų kasos valdybos narys.Klaipėdos prisiekusiųjų teismo tarėjas.1859 m. pastatė pirmąjį Klaipėdoje jūrinį garlaivį „William“ (priklausė jam iki 1866 m.).  |
| 15. | Friedrich Ludwig Hagen (1829–1892) | Hidrostatybos darbų inspektorius ir vėliau Berlyno statybos akademijos profesorius. Parengė uostų modernizavimo planus (Klaipėdos, Gdansko, Svinouščės, Piluvos, Karaliaučiaus). Skatino Kuršių nerijos apželdinimą. Išlikęs obeliskas ant Hageno kopos (prie Naujosios perkėlos). |
| 16. | John Mason (1806?–1870) | Vienas žymiausių škotų medienos pirklių, komercijos patarėjas ir buriavimo pradininkas Klaipėdoje.Nuo 1827 m. Klaipėdos miestietis.Apie 20 burlaivių savininkas (vienų statybą Klaipėdoje pats inicijavo, kitus pirko).Pirmasis Klaipėdoje panaudojo garo mašiną. Pirmasis Klaipėdoje turėjo garlaivių laivyną ir organizavo keleivių pervežimą Kuršmarėmis.Turėjo 8 garlaivius.Laivininkystės bendrovė *Mason & Co* Klaipėdoje veikė 1828–1857 m. Laivininkystės bendrovė *Mason, John & Co* veikė 1846–1871 m., turėjo 4 garlaivius ir 1 burlaivį. 1840 m. suteiktas komercijos tarėjo titulas. Klaipėdos pirklijos valdybos vicepirmininkas.1854 m. su Gubba buvo parengęs kanalo tarp Nemuno ir Klaipėdos projektą. 1853 m. siūlė steigti akcinę bendrovę kanalo statybai. Sūnums XIX a. 5 dešimtmečio viduryje pastatė jachtą „Bob & Bill“. Tai pirmoji jachta Klaipėdoje. |
| 17. | Paul Willy Lindenau (1882–1955) | Inžinierius ir laivų statytojas. 1919 m. Klaipėdoje įkūrė savo laivų statybos bendrovę. Vietoje, kur ji įsikūrė (Dangės upės pietinis ragas), laivai statyti nuo 1875 metų. Nauja ir moderni laivų statykla, remiama vietos verslininkų ir valdžios, po Pirmojo pasaulinio karo turėjo prisidėti prie Klaipėdos uosto išlikimo tarptautinėje rinkoje. 1922–1945 m. pastatyta daugiau kaip 80 įvairaus tipo laivų, plaukiojančių dokų ir uosto kranų. 1944 m. pastatytos dvi statybos aikštelės (stapeliai), aptarnaujančios portalinių kranų konstrukcijas, ir dabar išlieka ryškiu Klaipėdos jūrinio kraštovaizdžio elementu. 1932 m. spalio 22 d.–1934 m. vasario 14 d. LJS Klaipėdos skyriaus pirmininkas. |
| 18. | Juozas Jurkūnas (1904–1973) | Jūrų teisės daktaras, Klaipėdos uosto juriskonsultas. Jūrininkystės inspektorius (1936 metais). 1935 m. įkurtos Lietuvos buriuotojų sąjungos pirmasis vadovas. 1936 m. priimto Lietuvos jūrų prekybos laivų vadovybės įstatymo autorius.1928–1931 m. studijavo Briuselio universitete, baigė teisės ir jūrų teisės mokslus. Apgynė daktaro disertaciją „Klaipėdos uosto teisinis statusas“. 1933–1935-11 Klaipėdos uosto juriskonsultas. 1934-11-30 pasirašė ir paruošė memorandumą „Nemuno transporto klausimu“. Lietuvos buriuotojų sąjungos pirmininkas 1935-03-20–1936-12-14. 1934 m. jo iniciatyva (įteikus memorandumą) surengta pirmoji Jūros diena (buvo Jūros dienos komiteto Klaipėdos skyriaus sekretorius). Prisidėjo 1935 m. įsteigiant Jūrininkystės inspekciją ir Lietuvos buriuotojų sąjungą, 1936 m. atidarant Buriavimo mokyklą Klaipėdoje, rengiant Jūrų prekybos laivų vadovybės įstatymą. 1935-03-06 buvo komisijos Lietuvos buriuotojų sąjungos statutui rengti narys nuo Klaipėdos jachtklubo. Vienas Klaipėdos prekybos instituto steigėjų.1936 m. jūrininkystės inspektorius. 1940 m. išvyko į Vokietiją, 1949 m. – į JAV. Po sovietų okupacijos – Berlyne. Ten 1940 dalyvavo Lietuvos aktyvistų fronto steigiamajame suvažiavime, buvo organizacijos sekretorius.  |
| 19. | Fricas Bernardas Buntinas (1904–1966) | Buriuotojas ir pirmojo jūrų skauto vieneto (1924 m.) Klaipėdoje vienas iš kūrėjų. Dirbo inžinieriumi Klaipėdos uosto valdyboje. Dalyvavo pirmuose Lietuvos buriuotojų žygiuose (plaukimuose) Baltijos ir Šiaurės jūrose su jachtomis „Gulbė“, „Vytis“. 1937 m. Gotlando regatą laimėjusios jachtos „Žalčių karalienė“ kapitonas. Klaipėdos jachtklubo valdybos narys ir Lietuvos buriuotojų sąjungos vicepirmininkas, buriavimo mokyklos viršininkas. |
| 20. | Valteris Didžys (1896–1977) | Buriuotojas ir visuomenės veikėjas. Nuo 1924 m. dirbo gydytoju Klaipėdoje. Rėmė ir dalyvavo jūrų skautų veikloje. Klaipėdos jachtklubo narys, jachtų „Aušrinė“, vėliau „Rūta“ savininkas. Nuo 1936 m. vasario 4 d. Lietuvos buriuotojų sąjungos Švietimo komisijos pirmininkas. 1940 m. nuo balandžio iki birželio – Lietuvos buriuotojų sąjungos pirmininkas. 1942–1944 m. – Vyriausiojo buriavimo komiteto prie Kūno kultūros rūmų pirmininkas.  |
| 21. | Balys Sližys (1885–1957) | Inžinierius, uosto ir buriuotojų vadovas. Klaipėdos uosto direkcijos pirmininkas (1934–1939 m.), Lietuvos buriuotojų sąjungos pirmininkas (1936–1940 m.), Klaipėdos jachtklubo komodoras (1934–1939 m.). |
| 22. | Tomas Norus-Naruševičius (1871–1927) | Inžinierius, politinis ir visuomenės veikėjas. Klaipėdos uosto direkcijos pirmininkas (1925–1927 m.) ir Lietuvos jūros draugijos (1925 m.) pirmininkas. |
| 23. | Ričardas Vysockis (1882–1950) | Inžinierius. 1923 m. vasario 28 d. Lietuvos vyriausybė patikėjo organizuoti Klaipėdos uosto perėmimą iš vokiečių uosto valdybos. Balandžio 24 d. jis gavo nurodymą perimti Klaipėdos uostą, sutvarkyti jo etatus ir sąmatą. Birželio 27 d. aktu buvo perimta uosto valdyba ir tarnautojai. Iki 1923 rugpjūčio mėn. – uosto viršininkas. Klaipėdos uosto direkcijos pirmininkas (1928–1934 m.). 1929 m. įkurto Klaipėdos jachtklubo pirmasis komodoras. Lietuvos skautų brolijos Jūros skautų skyriaus vadas (1940 m.). |
| 24. | Kazys Pakštas (1893–1960 ) | Geografijos profesorius, visuomenės ir politikos veikėjas. Jūrinės kultūros skatinimo tarpukario Lietuvoje idėjinis vadovas. Knygų „Baltijos respublikų politinė geografija“ (1929 m.) ir „Baltijos jūra: jos fizinė ir antropogeografinė studija“ (1934 m.) autorius. |
| 25. | Stasys Vainoras (1909–1964) | Spaudos darbuotojas, žurnalo „Jūra“ techninis redaktorius (1935–1940 m.) ir daugelio reportažų bei straipsnių jūrinės valstybės politikos klausimais autorius. |
| 26. | Romanas Vilkas-Vilčinskas (1911–1998 ) | Lietuvos tarpukario prekybinio laivyno laivų šturmanas, o vėliau – kapitonas. Aktyvus jūrinės kultūros ir laivyno propaguotojas, žurnalo „Jūra“ bendradarbis. Buriavimo mokyklos Smiltynėje (1936 m.) viršininkas. Archyvo apie lietuvių jūrininkus sudarytojas. |
| 27. | Vladas Nagius-Nagevičius (1880–1954)  | Jūrų ir sausumos karininkas, archeologas, politikas ir visuomenininkas. 1923 m. balandžio mėnesį įkurtos LJS pirmininkas. 1940-03-28 suteiktas LJS Garbės pirmininko vardas. |
| 28. | Teodoras Daukantas (1884–1960) | Jūrų karininkas, vienas iš LJS įkūrėjų. Lietuvos Respublikos krašto apsaugos ministras (1924–1925 m. ir 1927–1928 m.). Dėstė geografiją Vytauto Didžiojo universitete Kaune, paskaitose kėlė Baltijos jūros ir jūrinių reikalų svarbą valstybei. Jūrininkystės inspektorius Klaipėdoje (1937–1939 m.).  |
| 29. | Pranas Šuipys (1867– .....) | Tolimojo plaukiojimo kapitonas.Carinėje Rusijoje vadovavo upiniams ir jūriniams laivams, buvo laivininkystės inspektoriumi.Grįžęs i Lietuvą – vienas iš LJS kūrėjų, 1923 m. – LJS vicepirmininkas.1923–1925 m. dėstė navigaciją Kauno aukštesniosios technikos mokyklos Jūrininkų skyriuje. |
| 30. | Benediktas Monkevičius (1904–1942) | Tolimojo plaukiojimo kapitonas.1923–1925 m. mokėsi Kauno aukštesniosios technikos mokykloje Jūrininkų skyriuje.1930 m. baigė Abo navigacijos institutą Suomijoje. 1937–1938 m. garlaivio „Marijampolė“ pirmasis šturmanas ir kapitonas. 193–1941 m. garlaivio „Šiauliai“ kapitonas. |
| 31. | Feliksas Marcinkus (1905–1961) | Tolimojo plaukiojimo kapitonas.1923–1925 m. mokėsi Kauno aukštesniosios technikos mokyklos Jūrininkų skyriuje.1930 m. baigė Abo navigacijos institutą Suomijoje. 1936–1940 m. buvo kapitonas garlaiviuose „Barfrost“, „Šiauliai“, „Panevėžys“, „Utena“, „Marijampolė“. |
| 32. | Rapolas Čemeška (1905–1943) | Tolimojo plaukiojimo kapitonas.1938 m. baigė Vlisingeno jūrų institutą Olandijoje. 1935–1939 m. buvo šturmanu garlaiviuose „Rimfrost“, „Maistas“ , „Marijampolė“ , „Šiauliai“. 1939 m. buvo garlaivio „Panevėžys“ kapitonu paskutiniame jo reise. |
| 33. | Juozas Kaminskas (1906–1940) | Tolimojo plaukiojimo kapitonas.1923–1925 m. mokėsi Kauno aukštesniosios technikos mokyklos Jūrininkų skyriuje.1932 m. baigė jūrų mokyklą Genujoje. 1933–1937 m. buvo garlaivių „Friesland“, „Utena“ šturmanas ir kapitonas.1937–1940 m. buvo garlaivių „Maistas“ , „Šiauliai“, „Marijampolė“ kapitonas. |
| 34. | Zigmas Domeika (1907–1965) | Tolimojo plaukiojimo kapitonas.1923–1925 m. mokėsi Kauno aukštesniosios technikos mokyklos Jūrininkų skyriuje.1930 m. baigė Abo navigacijos institutą Suomijoje. 1932–1936 m. plaukiojo uosto ledlaužyje „Perkūnas“, garlaiviuose „Stephanie“, „Holland“, „Friesland“. 1936–1939 m. vadovavo garlaiviui „Friesland“. |
| 35. | Eduardas Sliesoraitis (1907–1968) | Tolimojo plaukiojimo kapitonas.1923–1925 m. mokėsi Kauno aukštesniosios technikos mokyklos Jūrininkų skyriuje.1930 m. baigė Abo navigacijos institutą Suomijoje. 1935–1937 m. vadovavo uosto žemsiurbei „Jūra“. 1939–1940 m. garlaivio „Kretinga“ kapitonas. |
| 36. | Antanas Šimkus (1910–1977) | Tolimojo plaukiojimo kapitonas.1936 m. baigė Rygos jūrų mokyklą.1937–1938 m. dirbo kapitonu garlaiviuose „Kretinga“, „Šiauliai“ , „Utena“. |
| 37. | Liudas Serafinas (1911–1941) | Tolimojo plaukiojimo kapitonas.1936 m. baigė Liepojos jūrų mokyklą. 1936–1940 m. dirbo šturmanu garlaiviuose „Šiauliai“, „Kretinga“, „Marijampolė‘, „Utena“. 1941 m. vadovavo garlaiviui „Utena“ ir žuvo su tuo garlaiviu plaukdamas Suomijos įlankoje. |
| 38. | Bronislovas Rudzinskas (1931–2008) | Tolimojo plaukiojimo kapitonas.1951 m. baigė Klaipėdos jūreivystės mokyklą. Nuo 1954 m. dirbo žvejybinio laivo kapitonu, žvejybos ekspedicijos viršininku, Lietuvos žuvies pramonės gamybinio susivienijimo viršininko pavaduotoju. |
| 39. | Stanislovas Jonkus (1937–2006) | Tolimojo plaukiojimo kapitonas.1959 m. baigė Klaipėdos jūreivystės mokyklą, 1968 m. Leningrado aukštąją inžinerinę jūreivystės mokyklą. Nuo 1973 m. dirbo kapitonu laivuose „Kašino“, „Vladimir Fadorskij“, „Justas Paleckis“, jūrų kelte „Klaipėda“. Apdovanotas Lietuvos didžiojo kunigaikščio Gedimino, Garbės ženklo ordinais. |
| 40. | Algimantas Jonas Valiukėnas (1939–2007) | Tolimojo plaukiojimo kapitonas.1962 m. baigė Klaipėdos jūreivystės mokyklą, 1970 m. Kaliningrado technikos institutą.Nuo 1971 m. dirbo kapitonu DŽTŠ tipo laivuose, po to Tralinio laivyno bazės administracijoje, dėstė jūrines disciplinas Klaipėdos universiteto Jūreivystės institute, Lietuvos jūreivystės kolegijoje. Išleido vadovėlį „Laivų valdymas ir eksploatacija“. |
| 41. | Alfredas Lučka(1939–1981) | 1958 m baigė Klaipėdos jūreivystės mokyklą, 1965 m. Odesos aukštąją jūreivystės mokyklą. Nuo 1970 m. dirbo kapitonu Lietuvos jūrų laivininkystės laivuose.Puoselėjo lietuvybę laivyne. 1981 m. tragiškai žuvo prie Kubos krantų. |
| 42. | Steponas Kudzevičius(1947–2014) | Jachtos „Lietuva“ kapitonas.Buriuoti pradėjo 1959-aisiais. Jo nuopelnai Lietuvos buriavimui akivaizdūs. Jis buvo vienas iš tų aktyvių iniciatorių, kurie 1989 m. organizavo pirmąjį Lietuvos jachtų „Lietuva“, „Audra“ ir „Dailė“ žygį per Atlantą su šūkiu „Lietuvos garbei, tautos vienybei“. Tada jis du kartus perplaukė Atlanto vandenyną. Jo vadovaujama jachta „Lietuva“ šaliai itin sunkiais 1992 m. išplaukė į pirmąjį žygį aplink pasaulį.Pats įvykis yra svarbus Lietuvos jūrinio vystymo reiškinys. |
| 43. | Vytautas Babarskis (1905–1975) | Jūrų kapitonas.1923 m. įstojo į Jūrininkų skyrių prie Aukštesniosios technikos mokyklos.Atliko plaukiojimo praktiką barke „Oliverbank“.1928–1930 m. mokėsi Abo Navigacijos institute Suomijoje. 1930–1939 m. dirbo Klaipėdos uosto Locų tarnyboje.Žemsemės „Jūra“ kapitonas.Garlaivio „Rimfrost“ šturmanas .Garlaivio „Šiauliai“ pirmasis šturmanas.  |
| 44. | Stasys Dagys (1902–1988) | Jūrų kapitonas.1923–1925 m. mokėsi į Jūrininkų skyriuje prie Kauno aukštesniosios technikos mokyklos.1925–1928 m. atliko plaukiojimo praktiką barke „Archibald Russel“.1928–1930 m. mokėsi Abo navigacijos institute. Klaipėdos uosto locmanas 1930–1933 m.Nuo 1934–1939 m. Klaipėdos uosto inspektorius.1935-08–1938-03 žurnalo „Jūra“ administratorius.1941–1944 m. laivininkystės inspektorius Kaune. |
| 45. | Mykolas Limba (1904–1970) | Šturmanas, locmanas.1923–1925 m. mokėsi Jūrininkų skyriuje prie Kauno aukštesniosios technikos mokyklos.1925–1928 m. atliko plaukiojimo praktiką barke „Archibald Russel“.1930 m. baigė Abo navigacijos institutą, įgijo tolimojo plaukiojimo kapitono pažymėjimą ir antrojo šturmano diplomą. Dirbo Klaipėdos uoste laisvai samdomu šturmanu locų tarnyboje bei uosto laivuose.Garlaivio „Baltallinn“ ketvirtasis šturmanas. Klaipėdos uosto locmanas.1940 m. Šventosios uosto vilkstinės vadovas. 1941–1942 m. Šventosios uosto administracijos skyriaus vedėjas, uosto kapitonas. |
| 46. | Bronius Krikštopaitis (1902–1999) | Jūrų kapitonas.1923–1925 m. mokėsi Jūrininkų skyriuje prie Aukštesniosios technikos mokyklos Kaune. Atliko plaukiojimo praktiką 1925– 1928 m. burlaiviu „Archibald Russel“. 1930 m. baigė Abo (Turku) navigacijos institutą. Dirbo Klaipėdos uosto valdyboje. 1932 m. ledlaužio „Perkūnas“ šturmanas. Garlaivių „Friesland“ ir „Rimfrost“ antrasis šturmanas.Garlaivio „Maistas“ kapitonas. Parplukdė laivą į Klaipėdą. Devyniolikoje reisų buvo šio laivo kapitonas. Plaukiojo daugiausiai į Antverpeną. 1936-10-30 išlaikė egzaminus tolimojo plaukiojimo kapitono laipsniui. 1936-12 tolimosios laivininkystės kapitonas.Garlaivio „Marijampolė“ kapitonas.Garlaivio „Kaunas“ kapitonas, iki laivui nuskęstant Šiaurės jūroje. Žurnalo „Jūra“ atsakingasis redaktorius 1938-02–1939-03. Lietuvos jūrininkų sąjungos Klaipėdoje valdybos narys. Garlaivio „Šiauliai“ kapitonas 1941-02-17–28. |
| 47. | Juozas Andžejauskas (1887–1938) | Jūrų kapitonas.Baigė Magnushofo jūrų mokyklą. Buvo garlaivio „Rossija“ pirmasis šturmanas 1915 m.Į Lietuvą grįžo 1919 m. Grįžęs į Lietuvą tarnavo kariuomenėje. 1921 m. su vyr. leitenanto laipsniu išėjo į atsargą.1923-02-23–1924-06 motorinio burlaivio „Jūratė“ kapitonas. 1923 m. vienas pirmųjų LJS narių, LJS kūrimo iniciatorius. Nuo 1924 m. Klaipėdos uosto tarnyboje: laivų vadas, locmanas. 1924–1929 m. garlaivio „Schlieckmann“ vadas. Nuo 1930 m. ledlaužio vilkiko „Perkūnas“ kapitonas.  |
| 48. | Viktoras Rėklaitis (1890–1942) | Laivų mechanikas, verslininkas.1914-05-03 baigė Peterburgo jūrų inžinerijos institutą.Nuo 1916-11-12 eskadrinio minininko „Samson“ triumų mechanikas.Dalyvavo pirmajame LJS susirinkime 1923-03-11. Vienas LJS kūrėjų.1925 m. Lietuvos jūrininkų profesinės savišalpos draugijos pirmininkas. 1927 m. – valdybos narys. AB „Lietuvos Baltijos Lloydas“ direktorius 1936-11–1940-07 (nuo 1939 m. valdybos – pirmininkas).Kartu su B. Krikštopaičiu vyko pirkti garlaivių „Marijampolė“, „Šiauliai“, „ Kaunas“. Statė upinius baidokus AB „Lietuvos Baltijos Lloydas“ dirbtuvėse ties Seredžiumi. 1939 m. čia pastatyti vilkikai „Lapė“, „Vilkas“, „Džiugas“. |
| 49. | Antanas Šimkevičius (Šimkus) (1910–1977) | Jūrų kapitonas.Mokėsi Liepojos jūrų mokykloje 1931–1935 m. Garlaivių „Maistas“, „Rimfrost“, „Kretinga“ šturmanas.Garlaivio „Kretinga“ kapitonas 1937–1938, 1939–1941 m.Garlaivio „Kaunas“ I šturmanas 1938–1939 m. |

\_\_\_\_\_\_\_\_\_\_\_\_\_\_\_\_\_\_\_\_\_\_